නේපාලය, බංග්ලාදේශය ආදී බෞද්ධ රටවල භික්ෂූන් වහන්සේ ද මේ ඵෙතිහාසික අවස්ථාවට වැඩම කරවීම තවත් විශේෂත්වයකි.ශ්‍රී ලංකාවේ සෑම ප්‍රදේශයක්ම නියෝජනය වන පරිදි මහා සංඝරත්නය වැඩම කරවනු ලැබූ මේ ඵෙතිහාසික අවස්ථාව විදුලිය ආලෝකයෙන් වර්ණවත් වී තිබූ අතර ශ්‍රී ලාංකික ජාතියට ආශිර්වාද කරමින් උන් වහන්සේ පරිත්‍රාණ ධර්ම දේශනය පැවැත්වූහ.යුද බියෙන් තොරව ආර්ථික අතින් වේගවත් සංවර්ධනයක් කරා ඉදිරියට යන ශ්‍රී ලංකාවට සහ ලාංකික සැමට, දේශයට, ජාතියට, වත්මන් රජයට ආශිර්වාදය හා රැකවරණය ලබා දීමද දෙස් විදෙස් බලපෑම්වලට සාර්ථකව මුහුණ දෙමින් එකම ශ්‍රී ලාංකේය ජාතියක් වශයෙන් ඉදිරියට යෑම සඳහා ශක්තිය ප්‍රාර්ථනා කිරීමද මේ ජය පිරිත් දේශනයෙන් අරමුණු කෙරිණි.ශ්‍රී ලංකා නාවික හමුදාව විසින් නිර්මාණය කරන ලද පිරිත් මණ්ඩපය වෙත සධාතුක කර¼ඬුව වැඩම කරවීම රාජ්‍ය ආරක්ෂක හා නාගරික සංවර්ධන අමාත්‍යාංශයේ ලේකම් ගෝඨාභය රාජපක්ෂ මහතාගේ දෝතින්ද පිරුවානා පොත් වහන්සේ වැඩම කරවීම ජනාධිපති ලේකම් ලලිත් වීරතුංග මහතා අතින්ද සිදු කැරිණි.පිරිත ආරම්භ කිරීමට ප්‍රථම සධාතුක කරඬුව වෙත ජනාධිපති මහින්ද රාජපක්‍ෂ මහතා ගිලන්පස පූජා කෙළේය.